Домашни мишки
Мишките (Mus) са род дребни гризачи (Rodentia) от семейство Мишкови (Muridae). Домашната мишка (Mus musculus) е типичен представител на рода и се счита за втория най-разпространен вид бозайник на Земята след човека.

Културни препратки

Български народни вярвания 
Известна още като пога̀нец, буга̀нец, мишката в българските народни вярвания е олицетворение на нечистите сили. Според преданието мишките и всички вредни насекоми и влечуги излизат от корема на дявола, пробит от меча на Свети Нестор (в др. вариант – спукал се от миризмата на тамяна). Вярва се още, че превъплътените мъртъвци, а и всички останали демони могат да се превръщат в мишки. Смята се, че ако мишка премине през разкрача на човек, ще го сполети нещастие. Появата на много от тези гризачи през годината вещае студена зима, глад и болести, а ако в къщата се въдят много от тях – то се смята, че някой от домочадието краде.

Често мишките са назовавани с табуистични имена като момци, глухари и др.

В чест на мишките (за предпазване от тях) се почитат Мишите празници, както и се изпълнява (в Странджа и Троянския Балкан) обредът Миша сватба.

Китайски календар 
Мишката е първото животно от китайския лунен календар, спътник на бога на щастието и символ на успеха.

Легендата гласи, че когато се създавала небесната хармония, Върховният бог наредил на дванайсетте зодиакални животни да преплуват пълноводна река. В реда, по който пристигали, той им давал място в зодиакалния цикъл. Най-бързо плувал силният Бивол. Мишката усетила, че няма да може да изпревари останалите и проявила присъщата си хитрост – качила се на гърба на Бивола, а когато наближили брега, скочила през главата му и първа стъпила на сушата. Затова тя е първото от дванайсетте зодиакални животни, а Биволът е патрон едва на следващата година от лунния календар. Китайците вярват, че къща без мишки е бедна и нещастна.

Видове

Подрод Coelomys 
 Mus crociduroides
 Mus mayori
 Mus pahari
 Mus vulcani

Подрод Mus 
 Mus booduga
 Mus caroli
 Mus cervicolor
 Mus cookii
 Mus cypriacus
 Mus majorius
 Mus famulus
 Mus fragilicauda
 Mus macedonicus – Македонска мишка 
 Mus musculus – Домашна мишка 
 Mus nitidulus
 Mus spicilegus – Степна мишка 
 Mus spretus
 Mus terricolor

Подрод Nannomys 
 Mus baoulei
 Mus bufo
 Mus callewaerti
 Mus goundae
 Mus haussa
 Mus indutus
 Mus mahomet
 Mus mattheyi
 Mus minutoides
 Mus musculoides
 Mus neavei
 Mus orangiae
 Mus oubanguii
 Mus setulosus
 Mus setzeri
 Mus siridandus
 Mus sorella
 Mus tenellus
 Mus triton

Подрод Pyromys 
 Mus fernandoni
 Mus phillipsi
 Mus platythrix
 Mus saxicola
 Mus shortridgei

Бележки 

 
Фауна на Палеарктика